«Ֆիլմ նկարահանելը դիւրին գործ չէ. այն պահանջում է լուրջ մօտեցում: Ես ուրախ ու շնորհակալ եմ, որ ԱՀ կառավարութիւնը, գիտակցելով ֆիլմի կարեւորութիւնը, բարոյական եւ նիւթական աջակցութիւն է ցուցաբերում մեր թիմին: Ես միշտ ձգտում եմ արցախցիներին էլ ներգրաւել իմ կինոների նկարահանումներին, չէ՞ որ այն, ինչը ֆիլմում ներկայացվում է, արցախցիների ապրածն ու զգացածն է: Արցախում ֆիլմի նկարահանումները տեղի են ունեցել Ստեփանակերտում, Շուշիում, Ասկերանի շրջանի Հարաւ եւ Քռասնի գիւղերում: Ի դէպ, «Դրախտի դարպասը» ֆիլմի նկարահանման տեսարաններում ընդգրկել ենք նաեւ Ստեփանակերտում գործող «Արցախպրես» հայկական լրատւական գործակալութիւնը: Սա ես կատարել եմ միտումնաւոր. նպատակս է՝ աշխարհին ներկայացնել Արցախի մասին հաւաստի տեղեկատւութիւն տարածող Արցախում օնլայն գործող «Արցախպրես» լրատւամիջոցը: Սա էլ է միջոց՝ Արցախն աշխարհին հասու ու ճանաչելի դարձնելու»,-նշել է ռեժիսորը եւ աւելացրել, որ ֆիլմի նկարահանման մնացած աշխատանքները սեպտեմբերից կը շարունակւեն Եւրոպայում: Ֆիլմն աւարտին կը հասցւի 2019 թւականի գարնանը: